**P O G O D B A**

št. \_\_\_/2021

ki jo skleneta

**SODO sistemski operater distribucijskega omrežja z električno energijo, d.o.o.**, Minařikova ulica 5, 2000 Maribor, matična št. 2294389000, davčna št. SI 45603057,

ki ga zastopa direktor mag. Stanislav Vojsk

(v nadaljevanju: naročnik)

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju prodajalec)

TRR številka: SI56 \_\_\_\_\_\_\_\_\_\_\_\_\_\_\_\_\_\_

Davčna številka: SI\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_

**PREDMET POGODBE:**

**»Nadgradnja požarnih pregrad«**

***UGOTOVITVE***

1. **člen**

Stranki ugotavljata, da je kupec na podlagi ZJN-3 (Uradni list RS, št. 91/2015) izvedel postopek oddaje javnega naročila **»nadgradnja požarnih pregrad«**, ki je bil objavljen na portalu javnih naročil s št. \_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_ ter, da je bil ponudnik izbran na podlagi odločitve o oddaji javnega naročila številka \_\_\_\_\_\_\_\_\_\_, kot najugodnejši ponudnik s ponudbo št. \_\_\_\_\_\_\_\_\_\_\_\_\_\_\_\_\_\_\_; (v nadaljevanju: ponudba), ki je kot priloga sestavni del te pogodbe.

***PREDMET POGODBE***

1. **člen**

Ponudnik prodaja, naročnik kupuje opremo za nadgradnjo požarnih pregrad.

Pogodbeni stranki s to pogodbo določita splošne in posebne prodajne pogoje specifikaciji.

***VELJAVNOST POGODBE***

1. **člen**

Ta pogodba se sklepa za obdobje treh (3) let od podpisa obeh pogodbenih strank in predložene bančne garancije za dobro izvedbo pogodbenih obveznosti.

***POGODBENA VREDNOST***

1. **člen**

Pogodbena cena brez DDV na podlagi ponudbe znaša \_\_\_\_\_\_\_\_\_\_\_\_\_ EUR brez DDV.

Davek na dodano vrednost bo obračunan po veljavni zakonodaji.

V prvem odstavku navedena cena je cena »NA KLJUČ«.

***ROK IZVEDBE***

1. **člen**

Pogodbeni stranki se dogovorita, da bo prodajalec izvršil dobave pogodbenega blaga v zahtevanem obsegu v maksimalnem roku 30 dni od naročila.

***ROK PLAČILA***

1. **člen**

Rok plačila je (30.) trideseti dan po naročnikovem prejemu računa izvajalca, ki ga ta pošlje na naročnikov elektronski naslov: [racuni@sodo.si](mailto:racuni@sodo.si). V primeru, da je rok plačila na soboto, nedeljo ali praznik ali na dan, ko evropski medbančni plačilni sistem ne posluje, se plačilo izvede na prvi naslednji delovni dan in se šteje, da je pravočasno. Naročnik plačilo  izvede na TRR izvajalca štev.: \_\_\_\_\_\_\_\_\_\_\_\_\_\_\_\_\_\_, odprt pri banki \_\_\_\_\_\_\_\_\_\_\_\_.

V primeru zamude pri plačilu se zaračunavajo zakonske zamudne obresti.

***PREDSTAVNIKI PRODAJALCA IN KUPCA***

1. **člen**

Pooblaščeni predstavniki pogodbenih strank in skrbniki pogodb za to pogodbo so:

* za ponudnika: \_\_\_\_\_\_\_\_\_\_\_\_, e-pošta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* za naročnika: Matjaž Kolar, e-pošta: [matjaz.kolar@sodo.si](mailto:matjaz.kolar@sodo.si)

Vsako spremembo predstavnikov je treba javiti pisno v treh dneh.

Predstavniki pogodbenih strank nimajo pravice spreminjati pogodbenih obveznosti.

***POSEBNE OBVEZNOSTI NAROČNIKA IN PONUIDNIKA***

1. **člen**

Ponudnik se obvezuje, da bo:

* opravil dobave, strokovno, pravilno, vestno in kvalitetno v skladu z veljavnimi dogovori, soglasji, standardi in veljavno zakonodajo,
* izvršil vsakokratno dobavo v dogovorjenem roku,
* storitve izvajal s kadri, ki jih je navedel v ponudbi, ter bo za vsako morebitno zamenjavo pridobil predhodno soglasje naročnika,
* hkrati z blagom naročniku dostavil vso potrebno spremno dokumentacijo (kot na primer navodila za uporabo/montažo, oz. obratovanje in vzdrževanje, ev. potrjene garancijske liste, ….ipd.),
* sproti obveščal naročnika o tekoči problematiki in nastalih situacijah, ki bi lahko vplivale na izvršitev prevzetih obveznosti,
* varoval poslovno tajnost naročnika in njegovih partnerjev, kakor tudi tajnost vseh ostalih informacij, če to naročnik posebej zahteva,
* dogovorno z naročnikom pripravil posebno seznanitev naročnika oz. njegovih delavcev z zanj novo opremo, ki jo vsebuje ta pogodba.

1. **člen**

Naročnik se obvezuje, da bo:

* dal ponudniku v dogovorjenih rokih na razpolago potrebno dokumentacijo, oz. informacije (na primer prednaročila) v zvezi s pogodbenimi obveznostmi,
* sodeloval s ponudnikom po določilih pogodbe z namenom, da bodo pogodbena dobava blaga opravljena v obojestransko korist in zadovoljstvo,
* tekoče obveščal ponudnika o vseh spremembah in novo nastalih situacijah, ki bi lahko vplivale na izvršitev pogodbenih obveznosti,
* enako zanesljivo kot to zahteva od ponudnika, tudi sam varoval poslovno tajnost ponudnika in njegovih poslovnih partnerjev in bo kot tajne obdržal tudi druge informacije in dokumente, če bo ponudnik to posebej zahteval.

***POSLOVNA SKRIVNOST***

1. **člen**

Vse podatke vezane na predmet pogodbe mora ponudnik šteti za poslovno skrivnost in se obvezuje, da jih bo uporabljal izključno za realizacijo pogodbenih obveznosti. Brez predhodnega soglasja naročnika, ponudnik oz. izvajalec ne sme dokumentacije niti razmnoževati ali omogočiti vpogleda tretjim osebam, niti je ne sme uporabljati za izven pogodbene namene. Ponudnik oz. izvajalec jamči naročniku za škodo, nastalo zaradi kršitve teh obveznosti. Ponudnik oz. izvajalec se skladno s politiko varovanja poslovne skrivnosti naročnika zaveže podpisati posebno izjavo, ki je sestavni del te pogodbe.

V primeru kršitve varovanja poslovne skrivnosti se ponudnik oz. izvajalec zaveže plačati naročniku ne glede na dejansko škodo, ki je nastala naročniku, pavšalno odškodnino v znesku 10.000,00 EUR v osmih dneh od prejema pisnega poziva naročnika. Če bi bila dejanska škoda višja od pavšalne odškodnine, ima naročnik pravico zahtevati tudi razliko do popolne odškodnine.

***PROTIKORUPCIJSKA KLAVZULA***

1. **člen**

Ponudnik se zavezuje, da ne bo sam ali kdo drug v njegovem imenu ali na njegov račun ponudil, dal ali obljubil kakršne koli koristi, darila, plačila v denarju, ali kakem drugem dragocenem predmetu, posredno ali neposredno kateri vodstveni osebi ali drugemu zaposlenemu delavcu pri naročniku, članu nadzornega sveta ali delničarju z namenom, da bi tako napeljeval to osebo k zlorabi svojega položaja ali k vplivanju na katero koli odločitev naročnika, tako da bi sklenil posel pod ugodnejšimi pogoji, posle pridobil, obdržal ali preusmeril k sebi ali svojemu podizvajalcu ali pomočniku pri izpolnitvi posla, zastopniku, distributerju, hčerinski ali drugače povezani družbi oz. osebi, dosegel opustitev dolžnega nadzora nad izvajanjem pogodbenih obveznosti, ali dosegel drugo ravnanje ali opustitev, s katerim je naročniku povzročena škoda ali omogočena pridobitev nedovoljene koristi posamezniku. V primeru kršitve ali poskusa kršitve te klavzule, je že sklenjena pogodba nična, če pa pogodba še ni veljavna, se šteje, da pogodba ni bila sklenjena. V primeru kršitve te klavzule je pogodbena stranka, ki krši to klavzulo, polno kazensko in odškodninsko odgovorna.

***RAZVEZA POGODBE***

1. **člen**

Naročnik si pridržuje pravico, da v primeru ko ponudnik ne spoštuje pogodbenih obveznosti po tej pogodbi ter kljub naknadnemu pozivu svojih obveznosti ne izpolni, odstopi od pogodbe brez odpovednega roka.

Ponudnik pa je ob nastali škodi, naročniku dolžan povrniti tudi razliko v kupnini do višine nove izbrane ponudbe na javnem naročilu, upoštevajoč celotno količino blaga, ki bi ga lahko naročnik skladno s to pogodbo naročil. Hkrati sme naročnik unovčiti tudi finančno zavarovanje za dobro izvedbo pogodbenih obveznosti, v kolikor je to še veljavno.

Rok za odpoved pogodbe v drugih primerih znaša štiri mesece in velja za obe pogodbeni stranki.

***REŠEVANJE SPOROV***

1. **člen**

Pogodbeni stranki soglašata, da bosta vse spore iz te pogodbe reševali sporazumno, v kolikor to ne bi bilo možno, bo o sporu odločalo stvarno pristojno sodišče po sedežu naročnika iz krovne pogodbe, po slovenskem pravu. Za tolmačenje spornih pogodbenih določil stranki soglašata z merodajno razlago, po naslednjem vrstnem redu:

* pogodba,
* razpisna dokumentacija, ki je sestavni del te pogodbe,
* Obligacijski zakonik.

***KONČNE DOLOČBE***

1. **člen**

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani ponudnika/izvajalca/dobavitelja ali podizvajalca ali
* če bo naročnik seznanjen, da je pristojni državni organ pri ponudniku/izvajalcu/dobavitelju ali podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanje dela na podlagi civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu he bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če ponudnik/izvajalec/dobavitelj nastopa s podizvajalcem pa tudi, če zaradi ugotovljene kršitve pri podizvajalcu ponudnik/izvajalec/dobavitelj ne nadomesti ali zamenja tega podizvajalca, na način določen s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščin in pogojev iz prejšnjega odstavka se šteje, da je pogodba razvezana z dnem sklenitve pogodbe o izvedbi javnega naročila za predmetno naročilo.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Pogodba je pod odložnim pogojem veljavno sklenjena na dan, ko jo podpišeta obe stranki.

Ponudnik izpolni odložni pogoj tako, da kupcu predloži izjavo v skladu s VI. odstavkom 14. člena Zakona o integriteti in preprečevanju korupcije.

Pogodba se sklepa za obdobje treh (3) let od podpisa pogodbenih strank. Pogodba preneha veljati, če je kupec seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani prodajalca ali njegovega podizvajalca.

Odstop pogodbe tretjemu je mogoč samo s pisnim soglasjem obeh strank. Odstop terjatev po tej pogodbi je dovoljen samo s pisnim soglasjem nasprotne stranke.

Pogodba je sestavljena v 4 (štirih) enakih izvodih. Ponudnik in naročnik prejmeta vsak po 2 (dva) izvoda. Za vsa pravna razmerja, ki niso podrobneje opredeljena, veljajo določila Obligacijskega zakonika. Morebitne spremembe pogodbe so veljavne zgolj v primeru, da so dogovorjene v pisni obliki in podpisane s strani odgovornih oseb pogodbenih strank.

Morebitne spore presoja sodišče po sedežu naročnika po slovenskem pravu.

**Priloge:**

* ponudba s ponudbenim predračunom,
* izjava v skladu s VI. odstavkom 14. člena Zakona o integriteti in preprečevanju korupcije,

Maribor, dne \_\_\_\_\_\_\_\_\_ V\_\_\_\_\_\_\_\_\_\_\_\_\_\_, dne \_\_\_\_\_\_\_\_\_

Naročnik: Ponudnik:

SODO D.O.O. \_\_\_\_\_\_\_\_\_\_\_\_\_\_\_\_\_\_\_

mag. Stanislav Vojsk, direktor